Ob potoku Lobnica se razprostira 19 hektarjev neoskrunjenega pohorskega pragozda (strmo desno pobočje nad Lobnico). Pot orientacijsko ni težavna, držimo se dna doline, ki sta je skozi milijone let vrezala potok Lobnica in ledena doba. Po celotni trasi poti (17 km) je nekoč potekala najdaljša vodna drča v Sloveniji, imenovana Lobniška riža, po kateri so od leta 1838 do 1959 spravljali les. Pot ob Lobnici vodi do slapa Veliki Šumik in Mali Šumik.  Pot med Velikim in Malim Šumikom se šteje za zelo zahtevno. Razdalja: 10 km Višinska razlika: 510 m Začetna točka: Smolnik Trajanje: 2 h 10 min Težavnost: zahtevna